FONDO DE BIKINI
Bo día, Fondo de Bikini!
Dálle, Areíña!
- Silencio! - Quero durmir!
Enerxía non lle falta.
Veña, durmiñóns!
A belota axuda a quen madruga.
Ven, Faíscas!
Hora da nosa rolda diaria!
Hai moitos datos que recompilar.
Pois…
Todos saben que son Areíña Bochechas.
Claro está que son de Texas.
A miña especialidade
son as ciencias do mar,
así que en Fondo de Bikini atopei un fogar.
Si, si, si, si! Atopei un fogar!
Son un pez fóra da auga, a cousa parecerá estraña…
DELICIOSO!
…pero non vos é tan distinto de vivir nunha granxa.
Analizo os ourizos todos e fago inventos a esgalla.
Póñome a ela decote, porque a ciencia é o que me encanta.
Si, si, si! A ciencia é o que lle encanta!
A ciencia é o que me encanta!
Este esquío está na vangarda.
Para que negalo,
a ciencia é o que me encanta.
Si, si, si!
E non importa máis nada
cando recompilo datos
e as algas me acompañan.
CARGANDO DATOS
Nada hai máis magnífico que achar tesouros científicos
para facer feliz esta moza decotío.
Xa o podedes crer, Fondo de Bikini é o máis,
mais ás veces éntrame a morriña por deixar Texas atrás.
Así que, se marcho deste coral ou deixo de estar en sazón,
pode que arriba chegue flotando,
pero, Texas, lévote no corazón.
Bo día, Areíña!
Hai moito que non te vía.
Mira o que aprendín na túa ausencia.
Observa.
Lánzalo e…
Agarda pola miña curva de aprendizaxe.
Non se abre unha noz sen rillar nela.
Abofé!
Apresúrate rápido.
Caes oito veces, érgueste sete.
Proverbio antigo.
Agarda!
Que raios?
Practicar, practicar e practicar!
Arre e dálle potencia!
A fume de carozo!
Por Neptuno!
Xa, non?
Á 947 vai a vencida.
Mira!
Que está pasando?
Si!
Destrución!
Terror!
PÁNICO
Que pasa aquí?
- Coidado! - Que é todo este…
Dixen coidado!
Non!
Non vos levedes polo pánico!
A perna!
Isto que é?
Un volcán?
Unha invasión?
Patricio volve ter gases?
Non te chufes de min!
Isto é un desastre!
A outra perna!
Gary!
Meu, atrapaches a augamar na rede!
Parabéns!
Graciñas!
Que raio?
Amplía.
B.O.O.T.S.
Laboratorio de Bioloxía Mariña.
Galveston, Texas.
Laboratorios B.O.O.T.S.?
É onde traballo eu!
Botas? Non te dedicabas á ciencia?
Nunca deixas de sorprenderme.
B.O.O.T.S.
Base Oficial de Observación de Texas.
Que raio está a pasar?
Non che sei, Areíña.
Menos por ti e Faíscas,
Fondo de Bikini e todos os meus seres queridos…
desapareceron.
E todos os meus vídeos de streaming á carta…
xa nunca poderei velos!
Teño que chegar ao fondo disto.
Chamo os meus colegas do laboratorio.
Ordenador, chama a Kyle e Phoebe.
Aténdena os Laboratorios B.O.O.T.S.,
división de Parques Acuáticos Augas Revoltas.
E futuro fogar de Amiguiños Mariños,
propiedade de Sue Nahmee.
Parques acuáticos?
E quen raio é Sue Nahmee?
Sentímolo, chamada finalizada.
- Adeus. - Agarda! Kyle! Phoebe!
Concho!
Bob Esponxa, escoita.
Creo que xa sei onde está Fondo de Bikini.
Xúroche polo Álamo
que vou atopar a Gary, Patricio…
E o pandeiro de Faíscas?
O pandeiro de Faíscas tamén, si!
E toda a condenada vila,
e vounos traer de volta a esta foxa do demo!
Pregunta: onde están?
Nun lugar ao que hai tempo que non vou e ao que chamaba fogar.
Un lugar chamado…
Texas.
Texas?
Imos a Texas para salvar os nosos amigos!
Veña, Bob Esponxa! Ti tamén vés!
Viva!
Recibido, colega.
A ver…
Se nos propulsamos a 8000 m sobre o nivel do mar,
podemos coller o voo de Texas Airlines a Houston das 10:35.
Mais cómpre unha propulsión do tamaño de Texas.
Mira isto!
A pa abriu unha fisura volcánica!
O vapor debe saír coa forza de case…
doce mil toneladas métricas de presión!
Veña, Bob Esponxa!
Liscamos a fume de carozo!
Faíscas, volvemos antes de meneares o rabo.
Conmoción!
Traumatismo cranial!
Unha crocadura de nada.
Aí vén unha focha!
Se damos co xeito
de cabalgar esas burbullas até o avión,
que debería pasar dentro de…
dous minutos e corenta e nove segundos.
Contra…
Que quere dicir iso?
Que igual chegamos a Texas!
Estas deberían valer.
Fai coma min!
Éche igualiño ca facer surf!
Téñocho controlado.
Non cho teño controlado!
Flexiona os xeonllos,
saca ese cu cadrado,
e mantén baixo o centro de gravidade!
Contra!
Mira, Areíña!
Coidado!
Que facemos?
Salvar Fondo de Bikini!
Viva!
Si!
Xusto a tempo!
Aquí vén a carruaxe das 10:35 a Houston!
Contra!
Non sabía que alguén podía facer iso!
Ninguén pode!
É moi tolo!
Ai! Teño o que precisas, meu!
Inventeino para a seca.
Si que funciona.
A loción superhidratante de Areíña Bochechas!
Nove de cada dez esponxas prefiren o superhidratante calmante de Areíña.
Pode provocar frituras, porosidade e optimismo crónico.
Recomendado só para esponxas.
Catorce horas despois…
Por que?
Non che sei, Areíña.
Estaba a recuperar a ledicia, mais…
esta salchicha lembroume o nariz de Calamardo.
Que fas?
Calcular o noso salto.
Contra, que ben.
Salto?
Aí está Galveston!
- Listo para o lanzamento? - Abofé!
Lanzamento de que?
Agora xa o sei!
Contra!
Areíña, nunca me dixeras que eras un esquío voador!
Máis ben é un parapente,
pero non me gusta rumbar.
E faime os brazos fofos.
Oe, os brazos fofos pegan!
Un momento!
Asubíalle, gravidade!
Hurra!
Velaí está o laboratorio!
O que? Puxéronlle un parque acuático?
Xenial!
Que é un parque acuático?
Mira aí! Imos aterrar nesa piscina!
Ei! Por que freamos?
Coido que imos cara a atrás.
Ai, non!
Un tornado texano!
Está a nos arredar do laboratorio!
Agora si que nos adentramos no Texas profundo!
Fabas?
- Fabas. - Fabas.
- Fabas! - Fabas.
Sorte que non vén o vento de cara.
Agárrate, Bob Esponxa!
Imos aterrar!
Desculpa, Bob Esponxa.
Vou!
Graciñas.
Sede.
Pois o deserto estache cheíño de auga.
Se sabes onde mirar, claro.
Ven aquí!
Bótame unha man.
Galveston. Mil quilómetros?
Haberá que camiñar, logo.
Deille máis voltas ca unha planta rodante do deserto.
Que quererán no laboratorio de Fondo de Bikini?
Se cadra, róubanlles o cerebro para facelos loitar?
Ou igual substitúen a xente por robots?
Na ciencia non che é todo clonar monstros e láser.
MONSTROS E LÁSER
Non nos imos pór de acordo.
Cre que é seguro saír?
Parece bastante tranquilo.
Que? Lavei as mans!
O que está claro é que xa non estamos no océano.
Non debería ir mirar alguén?
Unha idea excelente, señor Calamardo.
- Por que non vai vostede? - Que tal se… non?
Parécelle ben?
E vós, que?
Moi ben, moinantes.
Ven aquí.
Gary, á casa.
Dá mediño, non si?
Dígoche o mesmo que a Gary,
á casa, cachola rosa afiada!
Pois vale.
Por todos os mares, que…?
Abandonade o barco!
Hai xigantes.
Kyle, onde estás?
Xusto aquí, arquivado no K.
É incrible que sigas vivindo aquí e que a xefa non o saiba.
Non vexo as criaturiñas.
Comíchelas? Non andarías a comer durmido outra vez?
Non desde que comín a miña bata.
Ordenador?
Está todo Fondo de Bikini localizado?
"Ordenador, está todo Fondo de Bikini localizado?"
Ódiate desde que lle botaches café enriba.
Amósoche como se fai.
Ei, ordenata,
están todos os da bóla localizados?
Faltan Bob Esponxa e Areíña Bochechas.
E deixa de usar o meu lector DVD para torrar as túas tortas.
Como que faltan?
Á xefa non lle vai gustar nin chisca.
Faltan?
Quen falta?
Se a ves nadando, é mellor apartar.
Ten unha misión, nada a pode parar.
Vai arrasar.
Se mordes o anzol, vaite pescar.
É un peixe gordo, nas súas redes caerás.
Vai arrasar.
Onde está o meu meniño con escamas?
Eh? Onde?
Ai, non.
Primeiro dálle un beixiño a mamá.
Cuda!
Non sexas un mamífero parvo!
Vamos ver…
dicídelle a Cuda quen falta.
Se Galveston está a mil quilómetros, cunha chancada de dez centímetros…
Contra! Texas éche ben máxico.
…daría un total de 100 744 180 centímetros.
- Mesmo o cheiro é incrible. - É dicir…
De socate Texas cheira a perigo.
Isto é unha emboscada!
Que fas cando a morte te fita nos ollos?
Eu? Chámolle maleducada e aparto a mirada.
Como vos atrevedes a nos emboscar!
Crótalos rastreiros e inmundos!
Parecen saborosos.
Pero que…?
Vaia, vaia.
Parabéns por identificar o noso xénero e especie,
rastreiros e inmundos.
Pero tamén temos…
fame!
Moi ben, bichas!
Imos de camiño a Galveston.
Se non queredes problemas…
Non che hai problema ningún.
Quietiños aí.
Toma!
A onde foi Bonnie?
Velaí está.
Acúdeme, Areíña!
Síntocho, téñoche as poutas ocupadas!
Volvín fallar.
A primeira chanchada é miña.
Ai!
Concho!
Agora…
si que a fixen boa.
Que temos aquí?
Non quería chegar a isto.
Son un esquío independente,
pero coido que… non me queda outra.
Ese asubío soaba ben.
Iso que é?
Deixádeme ver!
Vedes iso?
Que carafio?
Unha carraca fantasma.
Vintage!
Mira quen volveu do grande azul!
A nosa mociña esquío.
Que tal, pa?
Areíña, non usarías o asubío da familia Bochechas por nada, non?
Están a te amolar estas tenias?
Coido que si, pa.
Non digas máis.
Bochechas en formación!
Fóra de aquí! Arrastrando!
Quietiños.
O Circo da Familia Bochechas!
Vaites!
Areíña, é a túa familia?
É, si.
Éche a miña familia.
Bufete libre de esquíos,
o meu preferido.
Estades a pensar o mesmo ca min?
A Bóla Trono!
Non me pasedes por riba!
Mi madriña.
É do máis indecente.
- Vaia. - Aínda teño fame.
Que saibades que non marcho porque me dea vergonza estar nu.
Marcho porque…
méteseme area nas miñas partes!
Así se fai!
Un sorriso!
Grazas! Estamos aquí toda a semana.
Vistes como se arrastraban?
Deilles así!
E eu así!
Son máis de paz e amor,
pero adorei a malleira que lles destes!
Que?
Cariño, creo que alguén encheu este mociño de buracos.
Non, éche un mozo de queixo suízo.
Mozo de queixo!
Non é tal.
É Bob Esponxa e é amigo meu.
Miña nena!
Familia Bochechas, arreando!
Próxima parada, o Desfile de Bechos de Tyler, Texas!
Agardade un segundo.
Non podo ir con vós!
Ela que faga o que queira, eu vou!
Todo o mundo listo? Que eu vos oia!
Pa ao volante!
Ma na panca de cambios!
Randy no acelerador.
Ai, e de cando en vez, freos.
Avoa!
No embrague!
E Rosie e Rowdy seguriños, como bos xemelgos!
Hurra!
Iso é!
Alá imos!
Así se fai!
Veña, ho!
Escoitade, Bochechas!
A razón pola que volvín a Texas é porque Fondo de Bikini…
Non era a vila que espiabas?
Non espiaba tal!
Facía…
observacións.
Secasí, a vila enteira con todos os meus amigos
foron transportados aos laboratorios de Galveston.
Se cadra, cósenos a todos xuntos
nunha manta enorme en carne viva!
Non é o tipo de ciencia que facían en B.O.O.T.S.
Tranquila, corazón.
Levámoste ao laboratorio e axudámosche cos teus amigos.
Aí falaches!
- Imos salvar os teus amigos. - Con gusto.
Familia Bochechas, desvío a Galveston!
Vinde e asombrádevos, dá gusto velos voar.
Ma e Pa na corda frouxa, Randy atravesa rodas.
A avoa en zancos altos, Areíña co esquí acuático…
Vinde ver os Bochechas voar!
Cuda di que sodes idiotas por perderdes a esponxa con pantalóns!
É a peza clave do meu proxecto.
Mimá, Cuda, síntocho.
É temporal, ímolo atopar.
Quero esa esponxa!
Arriade velas! Aos botes salvavidas!
Protexede as burguer cangreburguers!
Xa, Cuda.
Está claro que estes aínda non entenden o proxecto Amiguiños Mariños.
Dixen…
- Amiguiños Mariños! - Mariños!
Todo o mundo precisa que lle refresquen a memoria, non é?
AMIGUIÑOS MARIÑOS
Os nenos adoran os peixes!
Mais as súas vendas vense prexudicadas por unha triste realidade.
Non lles podes dar apertas.
- Até agora! - Viva!
Amiguiños Mariños é un novo produto revolucionario.
Criaturas mariñas que respiran aire e viven na túa casa.
Vaites! Un home cangrexo!
Exacto, Bobby, é don Cangrexo!
E podes coleccionar todos os seus amigos.
Están Patricio, Calamardo
e o produto estrela, Bob Esponxa!
Vaites!
E están modificados xeneticamente
para seren adorables e obedientes,
mesmo coas apertas agresivas.
Síntocho, Fido, quedaches sen choio.
REXEITADO
Como é posible?
Deseñamos un proceso en tres fases.
A primeira:
alimentámolos coa nosa pasta de modificación xenética,
que os prepara para a segunda fase.
Alterámoslles o ADN coa nosa máquina de xenes patentada
para respiraren fóra da auga e listos para a terceira fase!
A clonación.
E axiña estarán de camiño a unha tenda preto de ti!
Iso é o que eu chamo valor de produción.
É un vídeo bárbaro.
Cuda non soporta os aduladores, corazón.
Adiante coa primeira fase!
Agora!
Ai, ven aquí.
Agarda, non.
Ven aquí. Non, por aquí, vamos.
Agarda.
Traédeme esa esponxa!
Entendido.
Éche así, Esponxa Bob.
Non é por rumbar, mais a miña chiscadela foi elixida a máis irresistible de Texas…
oito anos seguidos.
Déixame probar!
A goma de mascar que uso para pegar o motor
debe estar gastada.
Areíña arránxao todo, vamos espertala.
Para o carro, don Bob en pantalóns.
Non che é a única que sabe de ciencias mecánicas.
Poño o piloto automático e vou mirar.
Está a saír o sol!
Vou preparar a cea matinal!
Ma, chámase almorzo.
Aí che vai, meu!
Oes, tes testa de mecánico?
Non tal.
Téñoa cadrada.
Testa cadrada!
Xa o pillo! Esa éche boa, Bob.
CIRCO DA FAMILIA BOCHECHAS MA, ROSIE E ROWDY, PA
AVOA, RANDY
O Circo da Familia Bochechas!
Apetéceme unha comida caseira.
Pois bule, cabaciña!
Prende a grella.
Mallado!
Non perdín facultades.
Sempre esperei que o circo pasase de muller a muller.
Primeiro Avoa, que o fundou, despois eu,
e logo ti.
Ai, ma.
Xa sabías que me gustaba máis a ciencia ca o circo.
Son o primeiro esquío científico que vive no océano.
Mais xa eras o primeiro esquío en facer esquí acuático.
E estrañamos a nosa estreliña.
Areíña! Areíña!
Quen son estes falcatrueiros?
Creo que niso saen á miña familia.
Estanche tolos.
Tolos polas nociñas.
Teñen os dentes pequenos.
Teño fame.
Filetes de mazá rebozados con noces torradas!
Si señora! Fixéchelo por min porque sabes que é o meu preferido!
Quen quere leite de noz? Teño un chisco!
Eu!
Apoiamos a Areíña co que decida facer na vida,
porque a queremos, non si, mamá?
Abofé que a queremos.
Eu tamén vos quero.
Pode facer o que queira na vida
sempre que sexa en Texas.
Atopei o problema do motor.
Un gatiño!
Veña, hora de marchares.
Mellor non tocar os animais salvaxes.
Poderían ter a rabia.
Xa non me lembro das veces que collín eu a rabia.
Avoa, escacho da risa contigo!
Teñen unha máquina de clonar!
Viva!
Xa, unha que funciona.
Non como a túa.
Cala, estou a pensar!
Se me fago coa súa máquina,
por fin poderei converterme nun exército invencible
e dominar o mundo!
Moi ben.
Así un de vós igual vai botar o lixo.
Se cadra é un deses…
Como lles chaman aos filmes de terror que se teñen ao durmir?
Pesadelos?
Non!
Filmes de terror durmindo!
Ei, xente! Choven primeiras fases!
E son gratis!
GRATIS
Outra vez a perna!
Parade!
Estades a comer os meus beneficios!
Mimá.
Si.
Vas comer iso?
E o rosiña?
Si, o rosa funciona nos estudos de mercado.
Á máquina de xenes.
Dous máis.
Non traballo para vostede nesta esfera de tolos!
De feito, escapo o máis lonxe posible!
- Alto aí! - Vaia, típico.
Espera!
E a min por que non me escollen?
É coma estar no insti outra vez.
Iniciade a segunda fase.
Ei!
Creo que vou trousar!
Sacádenos de aquí,
monstros!
Outra vez!
Esta vez podemos ir cara a atrás?
Metédeos no xogo.
Vamos probar estes cousos.
Viva!
Volvemos a Fondo de Bikini!
Por que é tan pequeno?
Pois porque non é de verdade, filliño. Non ves que é unha reprodución?
Devolvédenos á auga, demos de terra firme!
Un momento, non estamos na auga!
Sinto…
Cinco, seis, sete, oito…
Síntome estraño.
Síntome raro.
Que pouco usual, respirar o ar.
Que alguén aplauda.
Ai, o oxí…
Moito mellor.
Por que nunca se me ocorreu?
Traede o grupo de proba.
Quero xoguetes!
E os xoguetes? Onde están?
Xoguetes!
Para min!
Non!
É meu!
Non, meu!
- Meu! - Dámo!
Meu!
Facédesme cóxegas!
Dámo!
Coidado!
- Voa! - Non!
Quérote!
Xogade ao xadrez!
Come espaguetes!
Excelente!
Kyle, págalles e que volvan cos pais.
GARANTIDO 100 % XAROPE DE PRADAIRO
Ei, Randy,
apréndesme o asubío dos Bochechas, como prometeras?
Pica de raio o chile texano?
Veña, mete os dedos así na boca.
Así, xa o tes.
Agora xunta os beizos e sopra.
Que?
Vaites, a poli.
Agarrádevos!
Quítame o pé da cara!
Que raio fas, meu? Hai que parar!
Síntocho, pa. Non pode ser.
E logo por que non?
Porque igual levo un alixo de noces no maleteiro.
Concho, Randy! Déixame baixar!
Valo estragar todo!
Teño escapado moitas veces e até agora nunca me colleron.
Lévote na metade de tempo.
Pois faino, logo!
Máis che vale deixarme en Galveston
antes de que te metan no cárcere!
Agarrádevos!
Que curioso.
Imos dereitos a un cantil.
Como pode ser?
Éche o tornado de antes, Bob Esponxa.
- Fabas! - Fabas!
Agora vén o vento de cara.
Si, sen dúbida.
Este truco aprendeumo o Avó Bochechas.
Que lle pasou?
Este truco acabou con el.
Móvense a escape!
Así se fai, irmanciña.
Galveston, doce quilómetros.
Case estamos!
Coiro! Imos ter que vos deixar sen parar.
Alto! Estades rodeados.
Que dis?
Areíña, ven aquí.
Teño que salvar os meus amigos!
Esa é a miña nena! Vai por eles!
Pero acabo de chegar.
Ma? Pa?
Só quero dicir…
Dío a próxima vez que nos veñas visitar, corazón!
Parque acuático á vista!
Síntoo, irmanciña, igual carguei o canón un chisco de máis.
Espera, que?
Supoño que xa é tarde para lles dar os paracaídas.
Estamos moi preto do parque acuático!
Hurra!
Outra vez no circo!
Tachán!
O cloro déixame a cola fatal.
Toda encrespada.
NON É O LABORATORIO!
NON É O LABORATORIO
TAMPOUCO, PERO SUPERDIVER
Cuchi, cuchi!
Isto tenche máis pernas ca Calamardo!
Hai que atopar o laboratorio, nalgún sitio ha de estar.
Teño unha superidea para Fondo de Bikini, un parque aéreo!
En Fondo de Bikini non hai diso nos parques!
Cans que perseguen esquíos?
Que topicazo!
Non me comas, sei a raios!
Agora xa sabes por que me mudei para o océano.
Haiche moito tolo en terra!
Oe!
Por sorte quedou en auga de bacallau.
BINGO! LABORATORIO!
Ben, atopámolo!
Vamos, Bob Esponxa!
Can malo!
Isto debería levarnos ao laboratorio!
Despistamos o can.
Non estás derreada?
Eu síntome derreado!
Eu síntome unha toupa.
Precisas un baño?
Eu preciso un baño.
Agora entendo a pasta de dentes.
Fondo de Bikini!
Que alegría!
Que espanto!
Gary!
Agarda, Bob Esponxa!
Meu Gary!
É Bob Esponxa!
Ola, Bob Esponxa!
Ola, Patricio!
Viñeches salvarnos, meu!
Si, estamos condenados.
Miña naiciña querida! Está aquí!
Atopeino!
Son un fan.
Excelente.
Sue Nammy!
Es unha vergoña para todos os científicos!
- É "Nahmee." - Ai, si?
Sempre dixen "Nammy".
Síntocho moito.
Ei, agarda!
Es unha vilá das boas,
como te atreves a escavar os meus amigos por cartos?
Ai, señorita Bochechas,
alégrame que nos trouxese o noso prezado trofeo, Bo Esponxa.
Chámase Bob Esponxa!
Quita!
É alta costura!
Costura?
Que fas aquí?
Becho!
Queres xogar, non si?
Pois vouche amosar como xogamos en Texas! Toma!
Ola, moza esquío!
Ola, Areíña!
Phoebe! Kyle!
Como levas a ciencia?
Como puidestes pórvos do lado escuro da ciencia?
Sue púxonos unha máquina na sala de descanso.
E, se nos portamos ben, igual a enche de… lambonadas.
Que?
Foi hai un ano.
A que andades?
Metede a esponxa na máquina de clonar!
Máquina de clonar?
Ese monstro vainos clonar para vendernos como mascotas!
Espero dar a estatura para montar.
Adoito subir nas atraccións para nenos.
Estómago sensible.
Este brazo non está no vehículo.
Axiña haberá unha Esponxa en pantalóns para cada casa!
Que pasa co orixinal?
Deixa de existir,
pero será unha lexión.
Unha lexión de Bob Esponxas?
Mátame, camión.
Nunca sabería deste tesouro poroso
de non ser por ti.
Por que fas isto?
Voucho dicir, Areíña Bochechas.
Había unha vez unha meniña.
Unha meniña que adoraba os peixes.
De verdade da boa.
TANQUE TÁCTIL
Devecía por sacalos da auga
para darlles apertas e durmir con eles.
Pero, cada vez que o tentaba,
morríanlle.
E isto facía que a meniña…
se frustrase!
Empregou a considerable fortuna familiar en viaxar polo mundo adiante,
nadar con peixes espada en Saint-Tropez,
contemplar polbos en Orlando
e, para rematar,
un desafortunado encontro con pirañas no Perú
privouna do seu corpo terreal.
Si, Areíña Bochechas,
esa meniña…
era eu!
Estou a facer algo importante e fermoso
grazas á túa investigación científica!
A miña…?
Pero eu…
- Cría que te coñecía. - Areíña?
Ai, Areíña.
Non sabía que me usabas para espiar Fondo de Bikini.
Randy tiña razón.
Con Amiguiños Mariños,
ofrézolle a todo o mundo a oportunidade de aloumiñar as criaturas do mar!
Son boa!
Íate botar a Fishy, mais…
prefiro verte correr na túa roda.
Supoño que tes razón.
Só vallo para correr.
Benvindo á máquina de facer clons, Bo Esponxa!
Alto aí, bruxa terrestre!
Non clones a Bob Esponxa!
É o único que che pido!
Ai, non!
Que calor vai aquí.
Síntome raro.
Ei, que está a pasar?
Contra!
Viva!
- Que…? - Tachán!
Ola, mini eu!
Isto é raro!
Cal son o eu real?
Ola, guapo!
Xa non sei quen son!
Perfecto.
Só lles cómpre algo de tempo para acadar o tamaño real.
Alto aí, bruxa terrestre!
Por favor!
Non lles deas algo de tempo para acadar o tamaño real!
É o único que che pido!
Ei, ti, guedellas azuis! Aquí!
Bruxa terrestre, ola?
Non!
Cumpríalles tempo para medrar!
Cuda, non! Ux! Para xa!
Vertedura de Bob Esponxa no corredor cinco.
Kyle, Phoebe, axudádeme!
Si…
Síntocho, mini Bob Esponxa,
é que non te oio.
Só quería dicirche que non te sintas mal, non tiveches a culpa!
Tiven tal.
Vale, si, pero non desistas de salvar Fondo de Bikini!
Pensa en todo o que pasamos.
O avión, o tornado, as serpes, a túa familia
e os lobishomes vampiros zombis!
O que? Lobishomes zombis?
Era para ver se estabas atenta.
Fondo de Bikini é o teu fogar.
Non algo que reproducir e vender.
E todos nós, as criaturas do mar, non somos só amigos teus, somos…
Sodes a miña familia.
E non lles dou as costas aos meus.
Que facedes, parvos?
Arranxade a máquina xa!
E varrede estes Bob Esponxa!
- Si, xefa. - Si, xefa.
Es un adulador.
Fixéchesnos apoiar o plan maligno de Sue.
Ola? Comprounos unha máquina.
Cos cartos da nosa nómina.
Temos nómina?
Mi madriña!
Que vaia por aí Sue Nahmee coa súa condenada máquina.
Pensas o mesmo ca min?
Poñédeme en posición!
Xusto…
Aí.
- Hurra! - Ben feito!
Ninguén abate Sue Nahmee cunha roda de hámster!
Pois diría que acabo de facelo!
Robocretina!
Quita!
Roedor podre!
Kyle! Pásame un imán!
Feito!
Ciencia!
FEITO EN TEXAS
Non toques iso!
Non!
Sue Nahmee non che baila.
Ai, gústame.
Isto que é, danza irlandesa? Que fago?
Ai, non!
Non!
Ninguén obriga a Sue Nahmee a facer o robot!
Eu só quería aloumiñar peixes!
Son un peixe!
Como é posible?
É un fito da ciencia!
Vívoo nas miñas carnes! Adóroo!
Por fin son un peixe!
Contra, iso si que non o esperaba.
Viva!
Que o mar me leve!
Os mini Bob Esponxa reconstitúense ao esmagalos.
A chafalos!
Ti tamén, Calamardo!
Por que ía ser este mundo distinto dos outros?
- Chafar! - Tachán!
Tachán!
Hurra!
Hai unha fuga de auga, imos acorar!
Volvín!
Á orde!
Viva!
Hai que devolver Fondo de Bikini ao océano, axiña!
A min non me miredes, estou mal de catro xeonllos.
- A Bóla Trono! - A Bóla Trono!
Mais imos precisar axuda!
Ai, non!
Perdín un dente na pelexa.
Chegando!
Viva!
Alguén pediu un rescate? Graciñas por traernos, tornado!
É a hora dos Bochechas!
Ma! Pa!
Avoa! Randy!
Non estás preso?
Non, a non ser que te refiras á sociedade e ás súas normas.
Vaites, Areíña!
Que quentiño e peludiño se está aquí, pero…
A esfera!
Hai que levar os nosos amigos para o océano antes de quedaren sen auga!
Non digas máis.
Bochechas, en formación!
Si!
Pesa demasiado, pa.
Non podemos facela rodar.
Síntocho, miña noz.
Seica unha familia soa
non dá abasto.
Agarda!
E dúas familias?
Dúas?
Que?
O tornado deixou un campo de carga eléctrica.
E, se o dou usado para xerar voltaxe,
G entre V, levamos unha…
Mi madriña!
Pasádeme uns cabos!
Tiña isto nos pantalóns!
Alá vai!
Dálle aí!
Non tentedes isto na casa.
Atrás!
Desmonta o couso ese!
Ti mandas!
Así se fai, pa!
Que masculino me é!
Os meus músculos teñen músculos!
En cadea para mover as pezas!
- Dádeo todo! - Así se fai.
A unión fai a forza!
Collede o ritmo!
Que non pare!
Son un artista, non fago traballos manuais.
A traballar, polbo lacazán!
A maionesa é un cabo?
- Aí che vai, moza esquío! - Ben feito, mozo queixo!
Suade a concha!
O cabo positivo vai aquí e o negativo alá!
Nunca fixestes unha ponte nun coche?
Kyle, Phoebe! Levantade a gran bóla de Fondo de Bikini!
Non está nada mal para non serdes crustáceos.
Veña!
Mantena estable, Faíscas.
Moi ben!
Facede forza co pandeiro!
Coa miña familia enriba da roda e a miña outra familia debaixo dela,
imos superconducir esta monada!
Bo plan.
Adoro a ciencia.
- Agora? - Veña, xa!
Agora ides ver por que lle puxen Faíscas a Faíscas.
Agarrádevos as calzas!
Correde o máis rápido que poidades!
Máis rápido ca a pólvora!
Máis rápido ca o fume dun carozo!
Case estamos…
Agora!
Aburiño!
Boa viaxe.
Viva!
Toma!
Amodo! Subimos de máis!
Estamos xusto enriba de onde precisamos!
Saltade!
Hai que pisar o freo! Correde!
Viva!
Días máis tarde…
Señores e señoras, Fondo de Bikini e o Crustáceo Crocante…
comprácense en presentar… o Circo da Familia Bochechas!
Si!
Grazas! Sodes moi amables.
Grazas!
Ai, Randy!
Si!
Diversión a dar co pé!
Non o tentedes na casa!
Burguer cangreburguers!
Burguer cangreburguers estilo texano!
Unha por aquí.
Un brinde polo raio minguante de Areíña.
Sigo sen entender por que me fixo máis pequeno ca ti.
Mi madriña!
Texas enriba, Bikini no fondo.
Dou grazas por ter dúas familias que adoro.
- Mar e monte. - Mar e monte.
- Terra e mar. - Terra e mar.
Dous fogares teño…
Ei, ma e pa.
Non me foi nada mal.
A MIN QUE ME CONTAS
Un día estou aquí, ao outro hei marchar.
O corazón fai dos lugares un fogar.
- Mar e monte. - Mar e monte.
- Terra e mar. - Terra e mar.
Dous fogares teño…
Ei, ma e pa.
Non me foi nada mal.
- Se afundo… - Afunde…
- Ou se nado… - Nada…
Arriba ou abaixo, sempre hei volver.
- Mar e monte. - Mar e monte.
- Terra e mar. - Terra e mar.
Tráiovos a ciencia á casa.
Ei, ma e pa! Ao voso esquío non lle foi nada mal.
Bob Esponxa, ao noso esquío non lle foi mal.
Ei, ma e pa! Ao voso esquío non lle foi nada mal.
- E canta ben! - A nosa estreliña!
- Niso sae a min. - Pode facer de todo.
A miña irmanciña.
Abofé que me foi ben.
FIN
Estades listos, rapaces?
Yiha, vaqueira!
Máis forte!
Yiha, vaqueira!
Quen vive no laboratorio da árbore?
Areíña!
Dereitiña de Texas ao fondo do mar.
Areíña!
Abofé que a vila ha salvar.
Areíña!
Buscade o esquío da lazada na testa,
Areíña!
Xirade e xirade a estrelamar,
sacade o golfiño a bailar!
Areíña!
Unha volta,
batede as palmas e a desfilar.
Areíña!
Científica e karateka…
Areíña!
…ser heroína é a súa nova faceta.
Areíña!
Deberían darlle as chaves da vila.
Areíña!
E burguer cangreburguers de por vida.
Yiha, Areíña!
Areíña!
Areíña xa chegou!
Subtítulos: Jeiry Castellano